Callistus II

Callistus II (ca. 1065–1124), født Guy av Bourgogne eller Guy av Vienne, ble valgt til pave den 2. februar 1119, innsatt i embetet 9. februar samme år, og regjerte til sin død 13. desember 1124.O'Malley, John W. (2010): A History of the Popes: From Peter to the Present, Rowman & Littlefield Publishers, s. 116.

 Liv og virke 
 Familiebakgrunn 
Guy ble født i Frankrike som fjerde sønn av greve Vilhelm I Burgund, en av de rikeste herskere i Europa. Guy var medlem av det mektigste aristokratiet i Europa. Hans familie var en del av et nettverk av adelige allianser. Han var fetter av Arduin av Ivrea, konge av Italia. En søster, Gisela, var gift med greve Humbert II av Savoie, og deretter til marki Rainier I av Montferrat; en annen søster, Sibylla, var hustru av hertug Odo I av Burgund. Hans bror Raymond av Burgund ble gift med Urraca, arving av kongedømmet León, og ble far til den framtidige Alfonso VII av León og Castilla. Hans bror Hugo var erkebiskop av Besançon, og en fetter, Henrik, ble greve av Portugal, og stamfar til det portugisiske kongehus. Stroll, Mary (2004): Calixtus II (1119-1124): a pope born to rule, Brill

 Geistlig karriere 
I 1088 ble han utnevnt til biskop av Vienne. Han ble kjent som en reformivrig biskop som hadde sterke meninger om investiturstriden. Som pave forhandlet han med keiser Henrik V for å finne en løsning på denne striden, og i 1122 signerte de en avtale i Metz der de fastslo kirkens og keiserens rettigheter. Den 23. september samme år godkjente han Wormskonkordatet, som hadde blitt forhandlet fram blant annet av mannen som ble hans etterfølger, biskop Honorius II.

Under hans forgjenger ble det også valgt en motpave, Gregor (VIII). I 1120 og 1121 arbeidet Callistus med dette problemet, og den 22. april 1121 ble Gregor avsatt.

I mars 1123 ledet han det Første Laterankonsil, som han selv hadde innkalt. Dette konsilet godkjente Wormskonkordatet og regulerte en del disiplinære spørsmål.

 Senere liv og død 
Calixtus II henga de siste årene av sitt liv til å etablere på nytt pavedømmets kontroll over Campania og etablerte forrang (erkebispverdighet) av sitt bispedømme Vienne over Arles, noe som var en gammel konflikt. Han gjenoppbygget kirken Santa Maria in Cosmedin i Roma.

Han døde den 13. desember 1124 i Roma.

 Referanser 

 Litteratur 
 Stroll, Mary (2004): Calixtus II (1119-1124): a pope born to rule, Brill

Kategori:Personer fra departementet Doubs
Kategori:Paver